open-index/open-wikipedia-markdown huggingface dataset:
Gnej Klaudije Sever

**Gnej Klaudije Sever** (*Gnaeus Claudius Severus*, 2. vijek) bio je rimski političar i filozof iz doba Marka Aurelija. Bio je sin Gneja Klaudija Severa Arabijana, također političara i filozofa. I on i otac su bili sljedbenici peripatetičke filozofije, kao i bliski prijatelji cara. Godine 167. i 173. je služio kao rimski konzul, a godine 176. je zajedno sa ocem pratio Marka Aurelija na putovanju u Atenu.
Grmljavinska oluja

**Grmljavinska oluja** je lokalna pojava praćena jakom kišom, pljuskovima, grmljavinom i pojačanim vjetrom. Uzrokuje ju oblak Cumulonimbus (Cb) koji može biti visok i preko 15 km. Obično traje kratko (do pola sata), no u određenim okolnostima može potrajati i nekoliko sati.
Grmljavina

**Grmljavina** je meterološka pojava. Ona je zvuk, koji je posljedica djelovanja munje. Čuje se kao sijevanje. Širi se brzinom oko 300 metara u sekundi. Bljesak munje prije se vidi, nego se čuje grmljavina, jer je brzina svjetlosti veća od brzine zvuka. Jačina grmljavine je oko 100 decibela.

## Povezano
* Munja
* Grmljavinska oluja
Slackware

**Slackware** (čita se *slekver*) je najstarija aktivna Linux distribucija. Slackware je napravio Patrick Volkerding 1993. godine. Najnovija verzija je 14.2.
Cilj Slackwarea je stabilnost i jednostavnost dizajna i da bude distribucija najsličnija Unixu - koristi čiste tekstualne fajlove za podešavanja i ima relativno malo izmena u odnosu na autentične programe koje ova distribucija podržava.

## Historija
Slackware je originalno nastala od tada popularne distribucije Softlanding Linux System. Softlanding Linux System je izgubila na popularnosti kada su njeni kreatori odlučili da promene format izvršnih fajlova iz a.out formata u ELF. Volkerding je tada objavio izmenjenu verziju SLS-a i nazvao ju je Slackware. Prva verzija Slackwarea, 1.00, 16.8.1993. godine Distribucija je vršena na slikama 3½" disketa, putem protokola FTP.

1999. godine, Slackware je napravio veštačku inflaciju broja verzije, te je nakon Slackware 4, prva sledeća verzija bila Slackware 7. Volkerding je ovo objasnio kao marketinški potez sa ciljem da bude jasnije da je Slackware moderna distribucija (većina drugih distribucija tog vremena je bila na verziji 6).

2005. godine, počevši verzijom 10.2, Slackware je prestao da pakuje i distribuira GNOME zbog kompleksnosti GNOME paketa.

19.5.2009. godine Slackware je prvi put objavio zvanične pakete optimizovane za x86 64 procesorsku infrastrukturu.

## Reference

## Linkovi
* Slackware
* Slackware Srbija
* Distrowatch: Slackware
Mi Heng

**Mi Heng** (173–200) je bio kineski učenjak koji je živio u doba kraja dinastije Han. Bio je blizak prijatelj Kong Ronga koji ga je preporučio za službu sjevernjačkom gospodaru rata Cao Caou. Međutim, Mi Heng se smatrao intelektualno superiornijim Cao Caou te je koristio svaku priliku da vrijeđa i omalovažava svog gospodara i njegove najbliže suradnike. Kong Rong se uplašio za život svog prijatelja, te nagovorio Cao Caoa da ga pošalje u diplomatsku misiju kod suparničkog gospodara Liu Biaoa. Tamo je Mi Heng vrijeđao Liu Biaoa, koji ga je, pak, poslao svom prijatelju Huang Zuu. On je, pak, izgubio strpljenje i dao pogubiti Mi Henga.

## Povezano
* Popis ličnosti Tri kraljevstva
Specijalni izaslanik Evropske unije

**Specijalni izaslanik Evropske unije** je zvanična pozicija u Evropskoj uniji. Izaslanici dobijaju zadatke van Evropske unije i prenose ono što vide i čuju Evropskoj uniji i predstavljaju je u regiji za koju su zaduženi.

## Lista bivših specijalnih izaslanika

## Vanjske veze
* Lista specijalnih izaslanika EU 
* Lista trenutnih specijalnih izaslanika EU
* Lista bivših specijalnih izaslanika EU
Yuan Tan

**Yuan Tan** (? - 205), stilsko ime **Xiansi** (顯思), bio je kineski vojskovođa iz doba početka Tri kraljevstva, poznat kao najstariji sin sjevernjačkog gospodara rata Yuan Shaoa. Služio je u očevoj vojsci, a nakon očeve smrti je došao u sukob oko nasljedstva sa svojim mlađim bratom Yuan Shangom (袁尚). Yuan Tan je zbog toga zatražio pomoć od nekadašnjeg očevog suparnika Cao Caoa te tako porazio Yuan Shanga. Savez se, međutim, nije održao te je Yuan Tan poražen i ubijen od Cao Caoa.

## Povezano
* Popis ličnosti Tri kraljevstva

## Napomene

## Reference
* 
* 
*
Liu Qi (sin Liu Biaoa)

**Liu Qi** (173–210) bio je kineski vojskovođa iz doba kraja dinastije Han, odnosno najstariji sin gospodara rata Liu Biaoa. Poznat je po tome što je dao pojačanja i pružio utočište Liu Beiju prilikom bijega od Cao Caovih snaga nakon bitke kod Changbana.
Sun Ben

**Sun Ben** (173–209), stilsko ime **Boyang** (伯陽) je bio Kina|kineski vojskovođa iz doba kraja dinastije Han, poznat kao najstariji sin Sun Qianga, brata-blizanca Sun Jiana. Zajedno sa svojim mlađim bratom Sun Fuom je služio u vojsci gospodara rata i svog rođaka Sun Jiana u pohodu protiv Dong Zhuoa. Nakon Sun Jianove smrti je prešao u službu Yuan Shua. Kada se Yuan Shu proglasio carem, napustio ga je i prešao u službu Sun Jianovog sina Sun Cea. Kineski izvori navode kako je razmišljao o tome da se preda Cao Caou, ali ga je u tome pretekla smrt od bolesti. Naslijedio ga je sin Sun Lin.

## Povezano
* Popis ličnosti Tri kraljevstva
Maksimin Tračanin

**Gaj Julije Ver Maksimin** (rođen oko 173. godine, umro 238. godine), poznat pod imenom **Maksimin Tračanin** ili **Maksimin I**, bio je rimski car od (235. do 238. godine.

Maksimin Tračanin bio je prvi varvarin koji je postao rimski car. To je prvi car koji nikada nije kročio u Rim. On je bio prvi od takozvanih vojničkih careva 3. veka. 

Maksimin je rođen u Trakiji ili Gornjoj Meziji ili pak Donjoj Meziji. Njegov otac je bio Got, a majka Alanka. Navodno je bio divovske građe i veoma jak. Priključio se vojsci tokom vladavine Septimija Severa, ali sve do vladavine Aleksandra Severa on nije zauzimao važnije položaje u vojsci. 

Kada je su pobunjeni vojnici iz Panonije ubili Aleksandra Severa u Majncu 235. godine, za cara je izvikan Maksimin. Izbor vojske potvrdio je senat. Odmah potom došlo je do pokušaja uzurpacije Kvartina u Mesopotamiji, ali je taj ustanak brzo propao.

Maksimin nije voleo plemstvo i bio je veoma nepoverljiv prema mogućim zaverenicima. I zaista, nekoliko zavera protiv Maksimina je bilo organizovano. Te zavere su predvodili uticajni senatori ili ljudi bliski porodici poginulog cara. 

Maksimin je odustao od Aleksandrove politike prema hrišćanstvu. Proganjao je hrišćane nemilosrdno, a dvojica rimskih episkopa su poginuli mučeničkom smrću.
 
Maksimin je ratovao protiv Alemana, i uspeo je da ih pobedi uprkos velikim rimskim žrtvama. Pobeda je izvojevana u današnjoj nemačkoj pokrajini Baden Vitenberg. Posle pobede Maksimin se prozvao *Germanicus Maximus*, a svog sina Maksima je podigao u rang cezara i predvodnika omladine. Zatim je Maksimin otišao u zimski logor u Sirmiju, i odatle ratovao protiv Dačana i Sarmata koji su ugrožavali rimsku granicu. 

Maksimin je udvostručio plate svojim vojnicima. To je tražilo povećanje poreza, što je izazvalo otpore i pobune stanovništva. Početkom 238. godine u Africi došlo je do pobune nekih lokalnih zemljoposednika i ubrzo se ustanak proširio na čitavu provinciju. Ustanici su za proglasili upravnika te provincije, Gordijana I i njegovog sina Gordijana II za careve. Senat je odmah podržao njihov izbor, ali kada je ustanak propao senat je izabrao dvojicu careva Pupijena i Balbina. U Rimu je bilo pristalica i Gordijana III, unuka Gordijana I. 

Maksimin je krenuo na Rim, ali njegove trupe, rđavo hranjene i mučene bolestima, kod Akvileje su se pobunile. Pretorijanska garda je ubila cara u vojničkom logoru, kao i njegovog sina. Maksiminu je glava odsečena. Senat je izabrao trinaestogodišnjeg Gordijana III za rimskog cara.
174.

__NOTOC__
Godina **174.** (**[[rimske brojke|CLXXIV]]**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Gala i Flaka** (ili, rjeđe, **godina 927. ''[[Ab urbe condita]]***). Oznaka 174. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Markomanski ratovi]]: [[Rimsko Carstvo|Rimska]] carica [[Faustina Mlađa]] počinje pratiti svog supruga [[Marcus Aurelius|Marka Aurelija]] na vojnom pohodu, te stiče veliku popularnost među [[rimski legionar|rimskim vojnicima]]. Aurelije joj zbog toga odaje počast sa titulom *Mater Castrorum* (majka vojnih logora).
* U [[Indija|Indiji]] počinje vladati Yajnashri Satakarni, [[Satavahana]] kralj [[Andhra|Andhre]], čije područje obuhvaća središnji i sjeverni dio Indije.
* [[Markomanski ratovi]]: Marko Aurelije nastavlja pisati svoje *Meditacije''.

## Rođenja
* Jia Kui, general kineske države Wei (u. 230)
* Tuoba Liwei, vođa klana Tuoba (u. 277)
* Zhuge Jin, službenik Kraljevine Wu i stariji brat Zhuge Lianga (u. 241)

## Smrti
* Papa Soter
Tuoba

**Tuoba** (拓拔; pinyin Tuòbá) ili **T'o-pa** prema Wade-Gilesu je bio klan nomadskog naroda Xianbei na početku 1. milenijuma. Poznat je po tome što je osnovao Državu Dai od 310. do 376. te kinesku Sjevernu dinastiju Wei od 386. do 536. Dok su Xianbei živjeli na području od današnje Mandžurije do Mongolije, klan Tuoba - poznat kao jedan od najvećih kod zapadnih Xianbeija - je uglavnom živio u današnjoj provinciji Shanxi, odnosno područjima zapadno i sjeverno od nje. Kineski vladari su priznali klan Tuoba kao vladare zapadnih Xianbeija (西部大人) te su njihovi podanici ime Tuoba koristili kao prezime. 

Na Orhunovom natpisu, odnosno Göktürk jeziku, se za klan Tuoba koristi naziv Tabgač. 

## Poglavice klana Tuoba ¹ 219-377 (kao prinčevi od Daija 315-377)

## Povezano
* Xianbei
* Tabgach
* Sjeverna dinastija Wei
* Dinastija Jin (265-420)
* Historija Kine
* Plemena u kineskoj historiji
* Kineski suveren
Jia Kui

**Jia Kui**, (174 &ndash; ca. 230), stilsko ime **Liangdao** (梁道), bio je kineski vojskovođa i velikodostojnik na početku doba Tri kraljevstva. Služio je državi Cao Wei.

## Povezano
* Popis ličnosti Tri kraljevstva

## Vanjske veze
* biography
Zhuge Jin

**Zhuge Jin** (174 – 241), stilsko ime **Ziyu** (Wade-Giles: **Tzŭ-yu**) (子瑜), bio je kineski vojskovođa iz doba Tri kraljevstva. Bio je stariji brat mnogo poznatijeg vojskovođe Zhuge Lianga. Dok mu je brat služio državi Shu Han, Zhuge Jin je služio Sun Quanu, a kasnije njegovoj državi Istočni Wu.

Njegov sin Zhuge Ke je postao regent države Istočni Wu.

## Reference
Zhuge Liang

.
**Zhuge Liang** (181–234) bio je kancelar kineske države Shu Han u doba Tri kraljevstva, poznat kao jedan od najsposobnijih i najuspješnijih vojnih i političkih stratega svog doba, odnosno kao i darovit učenjak i izumitelj. Njegovo ime u kineskoj kulturi često služi kao sinonim za mudrost i/li promišljenu strategiju.

## Reference

## Vanjske veze

* Biography of Zhuge Liang in *Records of Three Kingdoms*
* Biography of Zhuge Liang in *Romance of the Three Kingdoms*
* Chronology of events in Zhuge Liang's life
Tuoba Liwei

**Tuoba Liwei** () je bio prvi vođa zapadnog Xianbei klana poznatog kao Tuoba. Vladao je u periodu 219-277.
Spoleto

**Spoleto** () je grad u središnjoj Italiji, on je četvrti po veličini grad u provinciji Perugiji u regiji Umbriji.

## Geografija
Grad Spoleto nalazi se u središnjem delu Italije, u jugoistočnom delu Umbrije, na 60&nbsp;km od Peruđe. Grad se smestio na veoma neobičnom mestu, strmoj padini iznad koje se izdižu središnji Apenini.

## Stanovništvo
Spoleto danas ima oko 38.000 stanovnika (brojčano čevrti grad u okrugu), mahom Italijana. Poslednjih decenija broj stanovnika u gradu stagnira.

## Galerija

Datoteka:Rocca Albornoz and Ponte delle Torri, Spoleto.jpg|Srednjovekovna tvrđava i starorimski most
Datoteka:Spoleto.jpg|Središte grada
Datoteka:Teatro Romano.jpg|Očuvano starorimsko pozorište
Spoleto, duomo, esterno, facciata 01.jpg|Gradska katedrala


## Vanjske veze

* www.comune.spoleto.pg.it Zvanična stranica grada Spoleta
Konkordije iz Spoleta

**Konkordije iz Spoleta** (*Concordius*) je kršćanski mučenik i svetac iz 2. vijeka. Živio je isposničkim životom. Za vrijeme vladavine cara Marka Aurelija je uhapšen i ponuđeno mu je pomilovanje ako bi pristao štovati boga Jupitera. Konkordije je to odbio te je pretučen i bačen u zatvor na dva dana. Tada mu je ponovno ponuđeno da štuje Jupitera u zamjenu za slobodu, na što je on pljunuo statuu. Tada mu je odsječena glava.

## Vanjske veze
* Ohridski prolog za 4. (17. jun)
Dekurion

**Dekurion** () je titula, odnosno čin koji se koristio za nekoliko funkcija u rimskoj državi:
* dekurion (uprava), član gradskog senata, odnosno jedan od vodećih funkcionara u upravi gradova u provincijama;
* dekurion (vojska), konjički oficir u doba Republike;
* vođa dekurije, desetog dijela kurije;
* svećenik specijaliziran za obrede po privatnim kućama.
M. Satonije Jukund

**M. Satonije Jukund** (*M. Sattonius Iucundus*, 2. ili 3. vijek) bio je rimski velikodostojnik, odnosno dekurion u gradu Colonia Ulpia Traiana (današnji Xanten u Njemačkoj). Poznat je prije svega po natpisu kojim ga se navodi kao obnovitelja termi u današnjem Heerlenu u Nizozemskoj. Prema natpisu je to učinio u znak zahvalnosti boginji Fortuni.

Neki ga historičari povezuju sa Markom Satonijem, centurionom III legije, koji je oko 253. u današnjem Alžiru podignuo statuu boga Marsa u počast svoje legije.
Eleuterije

**Eleuterije** je bio trinaesti papa Katoličke Crkve, bio je na stolici rimskog biskupa od otprilike 175. do 189. Riječ je o prvom papi o kojem postoje i jasni povijesni dokazi. Katolička Crkva štuje ga kao sveca.

## Život
Eleuterije se rodio u Nikopolu u Epiru, a u Rim je došao s papom Anicetom te je kao njegov đakon sudjelovao u papinu susretu sa sv. Polikarpom.

Za njegova pontifikata vrhunac je dostiglo montanističko krivovjerje, protiv kojega su kršćani bili već napisali barem četiri apologije.

177. započelo je osobitom oštrinom progonstvo u doba Marka Aurelija. Poznati su lionski mučenici Potin i Blandina, a u izvješću o njihovu mučeništvu, kako piše Euzebije Cezarejski, spominjao se i papa Eleuterije. U Rimu je 177. godine podnijela mučeništvo i sveta Cecilija. Iste godine u Rim dolazi i Irenej Lionski, budući lionski biskup, zajedno s nekim biskupima da bi s Eleuterijem raspravio pitanje montanizma. S istim problemom u Rim dolazi i Abercije i Hierapolisa u Frigiji.

Progonstva su prestala tek nakon smrti Marka Aurelija i Komodovim dolaskom na vlast, te se Crkva mogla posvetiti montanističkoj herezi. Često se predbacuje Eleuteriju da nije pravodobno reagirao na ovo krivovjerje, no možda je bila riječ o njegovu taktiziranju, koje ipak nije donijelo ploda. U isto se vrijeme Crkva susretala i s drugim krivovjerjima, posebice s gnosticizmom i marcionstvom.

## Eleuterije i Britanija
*[[Liber pontificalis]]* spominje Eleuterijevu prepisku s nekim britanskim kraljem Lucijem, no riječ je o rimskoj a ne o britanskoj tradiciji i vjerojatno nema povijesnoga utemeljenja. Naime, u 2. stoljeću rimska vlast u Britaniji bila je toliko ukorijenjena da ondje nije mogao postojati neki mjesni kralj, a nevjerojatnom se čini i mogućnost da je koji niži mjesni vladar tražio tada pomoć od Eleuterija. Istu tradiciju navodi i sv. Beda Časni, prvi engleski crkveni pisac (673.-735.), no on čini se preuzima tu pripovijest upravo iz zbirke *Liber pontificalis*.

Postoje, međutim i druga moguća objašnjenja. Harnack pretpostavlja da je došlo do zamjene naziva, te da umjesto *Brittanio* valja čitati *Britio*, a riječ je o utvrdi u Edesi, a kralj bi bio Lucije Elije Septim Megas Abgar IX., koji je bio doista kršćanski kralj tadašnje Sirije.

Prema drugoj teoriji, Lucije o kojem je riječ mogao bi biti Lucije Artorije Kasto, koji je upravo u to doba upravljao rimskom vojskom u Britaniji. Prethodno je bio na službi u Palestini i Campaniji, te je ondje mogao upoznati kršćanstvo. Podatke o njemu daju dva natpisa (epigrafi) nađena u Podstrani. Prema tim natpisima, Lucije je nosio naziv *dux*. Ova je pretpostavka mnogo vjerojatnije od one sirijske, budući da bi se teško jedan sirijski vladar tražio pomoć od pape iz Rima. Postoje naznake da je lik ovog Lucija Artorija mogao poslužiti kao temelj za stvaranje kasnije legende o kralju Arturu.

## Mučeništvo i štovanje
Nema osobitih podataka o Eleuterijevu mučeništvu. Nakon smrti pokopan je u Vatikanu, blizu groba svetog Petra, a spomen mu je 26. svibnja.

Rimski martirologij o njemu piše:
Biom

**Biom** kao pojam obično se odnosi na biocenozu ili veliko područje ekozone na zemlji, kojoj makroklimatski uvjeti određuju tip ekoloških zajednica koje u njoj žive. 

Biom je geografski raširen ekosistem, koji se odlikuje određenim dominantnim vrstama vegetacije kao primjerice tropska kišna šuma, tundra, savana, bjelogorične šume i crnogorične šume.

### Karta bioma
175.

__NOTOC__
Godina **175.** (**[[rimske brojke|CLXXV]]**) bila je redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Pizona i Julijana** (ili, rjeđe, **godina 928. ''[[Ab urbe condita]]***). Oznaka 175. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Rimsko Carstvo|Rimski]] car [[Marko Aurelije]] je teško bolestan, te, kako bi osigurao nasljedstvo, svojoj supruzi [[Faustina Mlađa|Faustini]] i sinu [[Komod]]u daje titulu *Cezar*. 
* [[Avidije Kasije]], rimski guverner [[Sirija|Sirije]], prima lažnu vijest da je Marko Aurelije podlegao bolesti, te se proglašava carem. 
* Marko Aurelije, nakon što se oporavio od bolesti, nastoji od vojske i javnosti zatajiti vijesti o Avidijevoj pobuni, a samog Avidija nastoji nagovoriti da odustane od pobune i iskaže mu vjernost. Avidije to odbija.
* Avidije u pokušaju da proširi podršku za svoju pobunu doživljava neuspjeh, jer svi vodeći guverneri i komandanti u provincijama ostaju vjerni popularnom Marku Aureliju. Protiv Avidija se zbog toga okreću i njegove dotadašnje pristaše, pa je [[atentat|ubijen]] od strane vlastitog centuriona. Avidijeva glava stiže u Rim, gdje Marko Aurelije uspije nagovoriti [[Rimski Senat|Senat]] da [[pomilovanje|pomiluju]] Kasijevu porodicu. 
* Pokušaj [[konfucijanstvo|konfucijanskih]] učenjaka da povrate uticaj na [[kina|kineski]] carski dvor završava njihovim masakrom od strane dvorskih [[eunuh]]a. 
* [[M. Sattonius Iucundus]], [[decurio|dekurion]] u gradu [[Colonia Ulpia Traiana]], obnavlja [[Thermae|terme]] u Coriovallumu (današnji [[Heerlen]] ) (postoje izvori prema kojima se ovo dogodilo u [[3. vijek]]u.
* [[Papa Eleuterije|Eleuterije]] nasljeđuje [[papa Soter|Sotera]] kao trinaesti [[papa]] (približni datum).

== Rođenja ==
* [[Cao Ang]], najstariji sin [[Cao Cao]]a (u. [[197]])
* [[Sun Ce]], stariji brat osnivača [[Kraljevina Wu|Kraljevine Wu]] [[Sun Quan]]a (u. [[200]])
* [[Zhou Yu]], kineski vojskovođa i političar iz doba [[Tri kraljevstva]] (u. [[210]])
* [[Gan Ning]], general kineske države [[Istočni Wu|Wu]] (u. [[218]])
* [[Yang Xiu (Tri kraljevstva)|Yang Xiu]] (u. [[219]])
* [[Ma Chao]], sin [[Ma Teng]]a, rođak [[Ma Dai]]ja, brat [[Ma Tie]]ja i [[Ma Xiu (Ma Tengov sin)|Ma Xiua]], jedan od *Generala-tigrova'' države Shu (u. 222) (prema nekim arheološkim nalazima, mogući je datum 176)
* Wei Yan, general kineske države Shu (d. 234)

## Smrti
* jul – Avidius Cassius, rimski car (uzurpator)
* Konkordije iz Spoleta, kršćanski mučenik
* Faustina Mlađa, rimska carica

## Reference
Tajga

**Tajge** su tip vazdazelenih šuma četinjača sjevernih dijelova umjerene zone sjeverne polutke koje su cirkupolarno rasprostranjene u Europi, Aziji ("sibirska tajga")
i Sjevernoj Americi ("kanadska tajga").

Naziv tajga potiče iz narodnog govora i odnosio se prvobitno na četinarske šume zapadnog Sibira. Danas je kao naučni termin primjenjen na sve četinarske šume sjevernih dijelova sjeverne hemisfere. Moguće je razlikovati nekoloiko tipova (podzona):
* listopadne ariševe tajge (graniče sa tundrama) 
* svijetle tajge (dominiraju borovi) 
* tamne tajge (dominirajuvrste iz reda smreke, bijelog bora i jele) 
* mješovite tajge u kojima se nalaze lišćarsko-listopadne vrste otpornije na niske temperature.

Tajge se u sjevernim subarktičkim oblastima Europe, Azije i Sjeverne Amerike pruža zonalno širokim pojasom od zapada ka istoku, preko ogromnih oblasti između Tihog i Atlanskog oceana, pa se zato može govoriti o zoni tajge, za koju su tamne četinarske šume, prije svega smreke, najkarakterističnije. To su tamne četinarske šume u kojima potpuno odustaju floristički elementi krupnolisnih listopadnih šuma. Njihovi graditelji su različite vrste jele i smreke.

Ove tamne četinarske šume su relativno siromašne u faunističkom pogledu. Karakterisčne vrste su žeravac, los, američki i azijski samur, ptice kao što su djetlić, krstokljun, gaćasti ćuk, itd. Stalni stanovnici tajge su mrki medvjed, vuk, lisica, divlja svinja, vjeverica, puh, hermelin, polarni zec, srna, dabar. Od vodozemaca tu su smuk, crni daždevnjak, živorodni gušter. Zimska klima tajgi je vrlo surova pa živi svijet opstaje zahvaljujući živoznim formama koje ih karakteriziraju npr. gusto krzno, bogato perje, potkožno masno tkivo, te sposobnost nalaženja i pripremanja dobrog skrovišta i jazbina, fiziološke osobine za doba zimskog sna i dr.
Širokolisne i mješovite šume umjerenih predjela

**Širokolisne i mješovite šume umjerenih predjela** su vlažan biom sa umjerenom klimom.

Struktura ovih šuma se obično sastoji od četiri dijela, tj. sprata. Najviši sprat su krošnje i on se sastoji od odraslog visokog drveća koje može biti visoko između 33 i 66 m. Ispod krošnji se nalaze ostala tri sprata, koja su otprilike 9 do 15 metara niža od sprata krošnji; tu opstaju vrste biljaka koje su otporne na manju količinu svjetlosti. Gornji sprat se nalazi ispod sprata krošnji i čini ga manje odraslo drveće ili mlado drveće koje čeka priliku da izraste uz više svjetlosti, nakon što se sruši neko veće drvo. Ispod ovog sprata je sprat grmlja, koji se sastoji od drvenastih biljaka koje ne rastu mnogo uvis. Najniži (i biološki najraznolikiji) sprat je sprat zeljastih biljaka.

## Drveće
Karakteristično i dominantno širokolisno drveće ovog bioma su hrastovi (vrste roda *[[Quercus]]*), bukve (vrste roda *[[Fagus]]*), javori (vrste roda *[[Acer]]*) i breze (vrste roda *[[Betula]]*). Izraz "mješovite šume" se odnosi na šume u kojima ima i listopadnog i zimzelenog drveća. Tipično zimzeleno drveće su: borovi (vrste roda *[[Pinus]]*), jele (vrste roda *[[Abies]]*) i smreke (vrste roda *[[Picea]]*). Na nekim područjima sa ovim biomom zimzeleno drveće može biti važnije od listopadnog.

## Klima

Širokolisne i mješovite šume umjerenih predjela postoje u predjelima sa hladnom i toplom sezonom, zbog kojih je prosječna godišnja temperatura ugodna (3 do 15,6 °C). Ove šume postoje u relativno toplim i kišovitim klimama, ponekada i sa suhom sezonom pored već navedenih. Suha sezona se pojavljuje zimi u istočnoj Aziji i u ljeto u Sredozemlju. Druga područja imaju česte kiše; godišnja količina kiše je obično preko 600 milimetara, a često i preko 1500 milimetara. Temperatura je obično umjerena, osim u nekim dijelovima Azije poput Primorskog kraja gdje ove šume opstaju unatoč surovim uvjetima i vrlo hladnim zimama.

## Reference

## Povezano
* Flora
Planinski travnjaci i šikare

**Planinski travnjaci i šikare** su biom definiran od strane World Wildlife Funda. U ovaj biom spadaju travnjaci i šikare koji se nalaze na velikim visinama, na primjer na planinama i visoravnima.

Planinski travnjaci i šikare koji se nalaze iznad linije gdje drveće opstaje se obično nazivaju alpskom tundrom. Ispod linije drveća se nalaze subalpski travnjaci i šikare. Zakržljale subalpske šume se nazivaju *krummholz* i pojavljuju se odmah ispod linije drveća, gdje loši uvjeti, mnogo vjetra i siromašno tlo stvaraju šume patuljastog i kvrgavog drveća koje sporo raste.

Planinski travnjaci i šikare, posebno u suptropskim i tropskim regijama, su često evoluirali kao virtualni otoci, odvojeni od drugih planinskih regija toplijim i nižim prostorima, i često su dom mnogim prepoznatljivim endemičnim biljkama koje su evoluirale kako bi se oduprijele hladnoj i vlažnoj klimi sa mnogo tropskog sunca. Karakteristične biljke ovih staništa pokazuju prilagodbe poput oblika rozete, površine slične vosku i dlakavih listova. Jedinstvena osobina mnogih vlažnih tropski planinskih regija je prisutnost divovskih biljaka sa strukturom rozete iz raznih porodica, poput *[[Lobelia]]* (afrički tropi), *[[Puya]]* (Neotropi), *[[Cyathea]]* (Nova Gvineja) i *[[Argyroxiphium]]a* (Hawaii).

Najekstenzivniji planinski travnjaci i šikare se mogu naći u neotropskom Paramou u Andima. Ovaj biom se također nalazi i u planinama istočne i srednje Afrike, na planini Kinabalu na Borneu, na najvišim mjestima Zapadnih Gata na jugu Indije i na središnjim visinama Nove Gvineje.

Tamo gdje su uvjeti suši, može se naći planinske travnjake, savane i šume, kao u Etiopskoj visoravni i stepe, poput stepa na Tibetskoj visoravni.

## Vanjske veze

* više o ovom biomu
Četinarske šume umerenih predela

**Mediteranske četinarske šume** predstavljaju dominantno šumski biom rasprostranjen u uslovima s blagim zimama i toplim letima. Većina šumskih (klimazonalnih) ekosistema u ovom biomu sačinjena je od četinarskog drveća, ponekad pomešanog s lišćarskim vrstama. Spratovnost šume je nedovoljno izražena. Geografski, biom umerenih četinarskih šuma ograničen je na severnu Zemljinu poluloptu – na priobalne predele sa blagom klimom. Najzastupljenije vrste drveća su beli borovi,  kedrovi, čempresi, duglazije i tise.

## Biogeografsko rasprostranjenje

Biom četinarskih šuma umerenih predela prisutan je u tri biogeografske celine (Palearktiku, Holarktiku i Indomalaji) sa sledećim ekoregionima:
Tropske i suptropske vlažne širokolisne šume

**Tropske i subtropske vlažne širokolisne šume**, također zvane **tropske vlažne šume**, su tropski i subtropski šumski biom.

Tropske i subtropske šumske regije sa manjom količinom oborina su dom za tropske i subtropske suhe širokolisne šume i tropske i subtropske četinarske šume. Kišne šume umjerenih predjela također postoje u nekim vlažnim obalnim regijama sa umjerenom klimom.

U ovaj biom spada nekoliko tipova šuma:
* **Nizinske [[ekvator]]ijalne zimzelene kišne šume**, obično zvane samo **tropske kišne šume**, su šume koje dobijaju veliku količinu oborina (više od 2000&nbsp;mm godišnje) tijekom godine. Ove šume se nalaze u pojasu oko ekvatora, a najvećan područja pod ovim šumama su amazonska prašuma u Južnoj Americi, zavala Konga u centralnoj Africi i Indonezija i Nova Gvineja. 
* **Vlažne listopadne** i **polu-zimzelene šume** dobijaju prilično mnogo kiše, ljeto je toplo i vlažno, a zima je hladnija i suha. Neko drveće u ovim šumama gubi dio lišća ili svo lišće tijekom suhe zimske sezone. Ove šume se mogu naći u dijelovima Južne Amerike, u Srednjoj Americi, oko Kariba, u obalnoj zapadnoj Africi, u nekim dijelovima indijskog potkontinenta i u većini Indokine.
* **Planinske kišne šume** se mogu naći na planinskim područjima sa hladnijom klimom.
* **Poplavne šume**

Tropske i subtropske vlažne širokoline šume su česte na nekoliko kopnenih ekozona, uključujući i **arfičke trope** (ekvatorijalna Afrika), **[[indomalaji|Indomalaje]]** (dijelovi indijskog potkontinenta i jugoistočne Azije) **[[neotropi|Neotrope]]** (sjever Južne Amerike i Srednje Amerike) **[[australoazija|Australoaziju]]** (istočna Indonezija, Nova Gvineja, sjeverna i istočna Australija) i **[[Oceanija]]** (tropski otoci u Tihom oceanu). Oko polovice svjetski tropskih kišnih šuma se nalazi u južnoameričkim državama Brazilu i Peruu. Kišne šume sada pokrivaju manje od 6% Zemljine kopnene površine. Znanstvenici procjenjuju da više od polovice svih biljaka i životinja živi u tropskim kišnim šumama.

## Vanjske veze
* Činjenice o tropskim kišnim šumama u svijetu od The Nature Conservancy
* Worldwide Fund for Nature
* Tipovi kišnih šuma
* Školske aktivnosti 
* NASA-ina slika pošumljavanja iz 2002. godine
Informaciona tehnologija

**Informaciona tehnologija** (**IT**) () se, od strane Američke asocijacije za informacione tehnologije, definiše kao "izučavanje, dizajn, razvoj, implementacija i podrška ili upravljanje računarskim informacionim sistemima (IS), softverskim aplikacijama i hardverom". IT koriste računare i računarske programe da konvertuju, uskladište, štite, obrade, bezbjedno šalju i primaju informacije.

Termin "Informaciona tehnologija" često obuhvata i znatno šire polje oblasti tehnologije. Sve one aktivnosti kojima se IT profesionalci bave, od instalacija aplikativnih programa do projektovanja složenih računarskih mreža i informacionih sistema. Neke od tih aktivnosti su: umrežavanje i inženjering računarskog hardvera, dizajniranje softvera i baza podataka, kao i upravljanje i administracija informacionim sistemom.

Informaciona tehnologija je opšti termin koji opisuje tehnologiju koja pomaže proizvodnji, manipulaciji, skladištenju, komunikaciji i distribuciji informacija. 

Prvi koji je upotrijebio termin "Informacione tehnologije" je bio Džim Domsik iz Michigena i to novembra 1981. godine.U to vrijeme Domsik je radio kao računarski menadžer u auto industriji.
Jezera

**Jezera** mogu biti:

* Jezero, velika kopnena vodena masa, množina su *jezera*

ili:

* Jezera (Teslić), naselje u opštini Teslić, Republika Srpska, Bosna i Hercegovina
* Jezera (Tisno), naselje u općini Tisno, Hrvatska

## Povezano
* 
* 

## Povezano
* Jezero (razvrstavanje)
Bentos

**Bentos** (od  = dubina) je ekološka grupa organizama, koja sve svoje životne aktivnosti ostvaruje na dnu vodenih ekosistema. Oni čine životne zajednice rečnog, jezerskog ili morskog dna, jer su vezani za podlogu ili se kreću po dnu. Pošto se bentos mora i okeana prostire na velikim površinama i ima posebne karakteristike životnih zajednica, smatra se akvatičnim biomom.

## Tipovi bentosa
U zavisnosti od prirode bentosnih organizama, govori se o *fitobentosu* (alge i kopnene biljke stanovnici dna) i *zoobentosu* (životinje stanovnici dna).

Prema veličini organizama, bentos se može deliti na:
* **makrobentos**, veličine veće od 1 mm
* **mejobentos**, veličine izmeću 32 µm i 1 mm
* **mikrobentos**, veličine ispod 32 µm

Prema staništu, bentos delimo na
* *epibentos*, organizme koje žive na sedimentu dna (podlozi), i
* *hiperbentos*, organizme koji žive neposredno iznad sedimenta.


Datoteka:Floridian seagrass bed.jpg|Morske alge koje rastu s obale
Datoteka:Nerr0878.jpg|Bodljikaši
Datoteka:Seasquirt.jpg|Plaštenjak iskorišten kao podloga za spiralu jajašaca puža gološkržnjaka
Datoteka:Benthic GLERL 1.jpg|Mikrofotografija tipičnih makrobentoskih životinja
Pogrom

**Pogrom** () je naziv za nerede, odnosno masovno nasilje čije su mete pripadnici određene, najčešće manjinske, (etničke, rasne, vjerske, seksualne) zajednice u nekom društvu ili zemlji. U pravilu se odražava kroz fizičke napade (premlaćivanja, silovanja, sakaćenja, ubistva) na njihove pripadnike ili uništavanje njihove imovine. Za pogrome je karakteristična njihova - stvarna ili fingirana - spontanost, odnosno izostanak reakcije organa vlasti koja se masovnom nasilju ili ne može suprotstaviti ili ga prešutno odobrava. 

Riječ potiče iz ruskog jezika u kome se prvi put počela koristiti 1880-ih. Nakon toga je ušla u mnoge jezike, iako se u nekima od njih koristi gotovo isključivo za antisemitsko nasilje.

## Povezano

* Linč
* Etničko čišćenje
Linč

**Linč** ili **linčovanje** () jest javno pogubljenje koje provode neovlaštenе osobе, bez odgovarajuće pravne osnove. Najčešće se primijenjuje nad osobom zatečenom u izvršenju ili osumnjičenom za neko kazneno djelo ili čin koji se u određenom društvu ili zajednici smatra moralno neprihvatljivim ili koji je izazvao ogorčenje i bijes njenih članova. Motiv za linčovanje, osim nastojanja da se počinitelj kazni, jest i uvjerenje da vlast, odnosno redovni sudski postupak, ne želi ili nije u stanju izreći odgovarajuću kaznu ili pružiti moralnu satisfakciju žrtvama.

Linčovanje također može predstavljati i oblik etničkog čišćenja ili pogroma, pri čemu su njegove žrtve često pripadnici manjinskih zajednica kojima se pripisuju stvarni ili izmišljeni zločini. U tom kontekstu, najpoznatiji primjer je praksa linčovanja Afroamerikanaca u južnim saveznim državama Sjedinjenih Američkih Država tokom druge polovice 19. i prve polovice 20. stoljeća.

## Porijeklo naziva
Porijeklo naziva *lynching* nije razjašnjeno. Ovisno o izvoru, postoje sljedeća objašnjenja:
* Charles Lynch, časnik i sudac u Američkim ratu za neovisnost, koji je navodno kažnjavao bez sudskog postupka.
* William Lynch (1742-1820) iz Virginije organizirao je skupine za uhićenje kažnjavanje zloglasnih banda pljačkaša.
* James Lynch, gradonačelnik irskog grada Galway, koji se pojavio 1493. u slučaju ubojstva protiv svog sina kao tužitelj i sudac, a nakon njegove osude kao krvnik.

## Povezano
* Pogrom
* Vigilantizam

## Literatura

* James Allen (Hrsg.): *Without Sanctuary. Lynching Photography in America*. Twin Palms Publications, 2000,  (mit Online-Begleitmaterial )
* Philip Dray: *At the Hands of Persons Unknown. The Lynching of Black America.* Random House, New York 2002,  oder 
* Jacqueline Goldsby: *A Spectacular Secret: Lynching in American Life and Literature.* Chicago 2006, 
* Ida B. Wells-Barnett: *Mob Rule in New Orleans. Robert Charles and His Fight to Death, the Story of His Life, Burning Human Beings Alive, Other Lynching Statistics*. 1900 (E-Tekst)
* Ida B. Wells-Barnett: *The Red Record. Tabulated Statistics and Alleged Causes of Lynching in the United States*. 1895 (E-Tekst)
* Ida B. Wells-Barnett: *Southern Horrors. Lynch Law in All Its Phases* (E-Tekst)
Eskadron smrti

**Eskadron smrti** je naziv za naoružanu vojnu, policijsku ili paravojnu jedinicu čija je glavna svrha fizička likvidacija, odnosno vansudsko pogubljenje pojedinaca ili većeg broja osoba, najčešće iz političkih razloga. Obično se podrazumijeva da eskadroni smrti djeluju za račun ili uz prešutnu podršku državne vlasti, odnosno provode njenu politiku uklanjanja "subverzivnih elemenata" ili etničkog čišćenja, te se smatraju jednim od najčešćih oblika državnog terorizma. S druge strane, eskadroni smrti mogu djelovati i kao dio ilegalnih ili pobunjeničkih organizacija, odnosno njihove žrtve mogu biti predstavnici vlasti ili osobe osumnjičene da su vladini doušnici. U rijetkim slučajevima eskadroni smrti mogu biti organizirani i iz primarno ne-političkih motiva, odnosno od strane vigilantističkih grupa čija su meta za službenu vlast "nedodirljivi" kriminalci.

Eskadroni smrti su karakteristični za zemlje zahvaćene građanskim ratovima, odnosno endemskim političkim ili sektaškim nasiljem. Ponekad mogu djelovati i izvan granica matične zemlje, najčešće protiv političkih protivnika režima u egzilu. U tom smislu su najpoznatiji primjeri iz olovnih godina - Operacija Kondor koju su vodili desničarski latinoamerički režimi protiv ljevičarskih opozicionara i Operacija Gnjev Božji koju je vodio izraelski Mossad protiv pripadnika palestinske organizacije PFLP.

## Povezano
* Vigilantizam
* Terorizam
* Etničko čišćenje
* Plauzibilna porecivost
* Crna operacija
* Crne trojke
Insurekcija

**Insurekcija** (, ) je pojam koji u svom tradicionalnom značenju podrazumijeva oružanu pobunu, odnosno ustanak. U novije vrijeme se pod time podrazumijevaju razni politički pokreti koji svoje ciljeve nastoje postići oružanim putem, najčešće kroz gerilsku strategiju i razne oblike asimetričnog ratovanja. U još užem značenju se pod insurekcijom podrazumijevaju razne paravojne formacije koje ne uživaju status zaraćene strane po međunarodnom ratnom pravu.

## Povezano
* Pokret otpora

## Vanjske veze
* "From Insurgency to Stabilisation in Afghanistan"
Pokret otpora

**Pokret otpora** je izraz kojim se opisuju pojedinci, grupe ili organizacije okupljene sa svrhom da ilegalnim, odnosno subverzivnim metodama smijene vlast koju smatraju neligitimnom ili neprihvatljivom - najčešće onu uspostavljenu stranom vojnom okupacijom ili državnim udarom. Pokret otpora se pri tome služi metodama koje mogu biti nenasilne - propaganda, pasivni otpor, demonstracije - do onih koje sadrže oružanu ili nasilnu komponentu - sabotaže, atentati i gerilske operacije. Aktivnosti pokreta otpora, ovisno o okolnostima, mogu prerasti u ustanak, odnosno u oružani sukob. Pokreti otpora također mogu imati vlastite paravojne formacije koje, također ovisno o okolnostma, mogu prerasti u redovne vojske.

Izraz pokret otpora se prvi put počeo koristiti za vrijeme drugog svjetskog rata, i to zahvaljujući francuskom pokretu otpora organiziranom za vrijeme njemačke okupacije 1940-44. Nakon toga obično ima pozitivne konotacije, a za pripadnike pokreta otpora se često koristi izraz *borci za slobodu*.

## Povezano
* Pokreti otpora u Drugom svjetskom ratu

## Izvori
* Gardam, Judith Gail (1993). *Non-combatant Immunity as a Norm of International Humanitarian*,Martinus Nijhoff .
* Ticehurst, Rupert. *[http://www.icrc.org/Web/Eng/siteeng0.nsf/html/57JNHY The Martens Clause and the Laws of Armed Conflict] * 30 April 1997, International Review of the Red Cross no 317, p.&nbsp;125-134
Cao Ang

**Cao Ang** (175–197) bio je najstariji sin kineskog gospodara rata Cao Caoa. Služio je kao oficir u njegovoj vojsci i sudjelovao u bitci kod Wanchenga. Nakon poraza je ocu, čiji je konj bio ranjen, dao svoga, kako bi mu pomogao pobjeći; sam Cao Ang je nakon toga ubijen.

## Povezano
* Popis ličnosti Tri kraljevstva

## Izvori
*
Zhou Yu

**Zhou Yu** (175–210) je bio kineski vojskovođa i političar iz doba Tri kraljevstva. Poticao je iz porodice koja je bila blisko vezana uz porodicu gospodara rata Sun Jiana, a sam je studirao zajedno sa Sun Jianovim sinom Sun Ceom. Zajedno s njim je služio Sun Cea, sve do 197. kada se Yuan Shu proglasio carem. Zhou Yu je tada savjetovao Sun Cea da se odmetne od svog sizerena, te da stvori novu bazu južno od rijeke Yangtze. Ona je kasnije postala srž države Istočni Wu. Nakon Sun Ceove smrti je postao savjetnik njegovog brata i nasljednika Sun Quana. Kada je 208. sjevernjački gospodar rata Cao Cao pokrenuo veliki pohod na jug sa ciljem da ujedini Kinu pod svojom vlašću, upravo je Zhou Yu bio glavni zagovornik pružanja otpora. Kasnije je došao na čelo koalicijske vojske koja će odnijeti pobjedu u odlučujućoj bitci kod Crvenih stijena. Dvije godine kasnije je umro pripremajući se za pohod kojim je cijela južna Kina trebala biti ujedinjena pod Sun Quanovom vlašću.

Lik Zhou Yua se često javlja u kineskoj i istočnoazijskoj popularnoj kulturi, a svjetskoj publici je poznat po igranom filmu *[[Red Cliff (film)|Crvena stijena]]* iz 2008. gdje ga tumači Tony Leung Chiu Wai.
## Reference

* Chen, Shou "Sanguo Zhi" http://www.shuku.net/novels/history/csdsgz/sgz.html
Gan Ning

**Gan Ning** je bio kineski vojskovođa iz doba Tri kraljevstva, poznat po službi u vojsci južnjačkog gospodara rata Sun Quana. Prije početka vojne karijere je, prema predaji, bio pirat, da bi ga kasnije ušao u službu gospodara rata Huang Zua. U njoj je bio omalovažan, te je odlučio prebjeći Sun Quanu, što je dovelo do Sunove pobjede u bitci kod Jiangxie u proljeće 208. Kasnije iste godine je dao svoj doprinos pobjedi južnjačkih gospodara rata nad Cao Caom u bitci kod Crvenih stijena.

## Povezano
* Popis ličnosti Tri kraljevstva
* Popis likova u Dynasty Warriors
Yang Xiu (dinastija Han)

**Yang Xiu** (175–219) bio je kineski vojskovođa i velikodostojnik iz doba početka Tri kraljevstva. Služio je sjevernjačkog gospodara rata Cao Caoa. Kada je godine 219. Cao Cao sa vojskom ušao u Hanzhong, nastojeći se obračunati sa Liu Beijem, prema predaji koju citira *[[Romansa Tri kraljevstva]]* je pogrešno protumačio Cao Caovo naređenje, izazvavši povlačenje njegove vojske. Bijesni Cao Cao ga je dao pogubiti te povukao naređenje, što je dovelo do bitke u kojoj je Cao Cao poražen. Priznavši da je njegov potčinjeni bio u pravu, Cao Cao ga je posthumno rehabilitirao.

## Povezano
* Popis ličnosti Tri kraljevstva
Ma Tie

**Ma Tie** (? - 212) bio je kineski vojskovođa iz doba Tri kraljevstva, odnosno sin gospodara rata Ma Tenga. Služio je kao konjički oficir u vojsci Cao Caoa. Nakon što mu se stariji brat pobunio protiv Cao Caoa priključio se pobuni, ali je u njoj ubijen; Ma Teng i brat Ma Xiu su kasnije pogubljeni.

## Povezano
* Popis ličnosti Tri kraljevstva
Leštane

**Leštane** je naselje u opštini Grocka u Gradu Beogradu. Prema popisu iz 2002. bilo je 8492 stanovnika (prema popisu iz 1991. bilo je 7109 stanovnika).

## Demografija
U naselju Leštane živi 6585 punoletnih stanovnika, a prosečna starost stanovništva iznosi 35,4 godina (34,8 kod muškaraca i 35,9 kod žena). U naselju ima 2603 domaćinstva, a prosečan broj članova po domaćinstvu je 3,26.

Ovo naselje je u velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Ma Xiu (Ma Tengov sin)

**Ma Xiu** (? -212) bio je Kina|kineski vojskovođa iz doba kraja dinastije Han, poznat kao jedan od sinova gospodara rata Ma Tenga. Zajedno sa ocem se priključio snagama Cao Caoa i imenovan komandantom bojnih kočija. Kada mu se stariji brat Ma Chao pobunio protiv Cao Caoa, pogubljen je zajedno sa ocem.

## Povezano
* Popis ličnosti Tri kraljevstva
Ma Dai

**Ma Dai** bio je kineski vojskovođa iz doba Tri kraljevstva. Karijeru je započeo u službi gospodara rata i svog strica Ma Tenga, potom njegovog sina Ma Chaoa, i na kraju Liu Beija, osnivača države Shu Han. O njegovom životu se zna relativno malo, osim da je sudjelovao u posljednjem Zhuge Liangovih pohoda na sjever godine 234. Tada ga je porazio Niu Jin, general države Cao Wei. Nakon toga je uhvatio i pogubio pobunjenog generala Wei Yana.

## Povezano
* Popis ličnosti Tri kraljevstva
* Popis likova u Dynasty Warriors

## Izvori
* Chen, Shou (c. 280). San Guo Zhi.
Ma Chao

**Ma Chao** (176 – 222) bio je kineski vojskovođa iz doba kraja dinastije Han i početka Tri kraljevstva. Bio je najstariji sin gospodara rata Ma Tenga. Kada je Ma Teng otišao u Luoyang služiti sjevernjačkog gospodara rata Cao Caoa, u svojoj matičnoj provinciji Liang je ostavio Ma Chaoa da pazi na svog pobratima i povremenog suparnika Han Suija. Ma Chao i Han Sui su se, pak, godine 211. dogovorili kako će dići ustanak protiv Cao Coa. Zbog toga je Ma Teng pogubljen zajedno s najvećim dijelom Ma Chaove porodice. Ma Chao i Han Sui su poslije poraženi u bitci kod prijevoja Tong. Ma Chao je poslije toga pronašao utočište kod gospodara Zhang Lua, a na kraju i kod Liu Beija, gdje se kasnije iskazao kao jedan od Pet generala tigrova države Shu Han.

## Vanjske veze
* KongMing Archives' San Guo Zhi Translation of Ma Chao's biography
* Romance of the Three Kingdoms Ma Chao Biography
Wei Yan

**Wei Yan** (died 234) je bio kineski vojskovođa iz doba Tri kraljevstva koji je služio državi Shu Han. Karijeru je započeo kao član svite, odnosno vojnik u službi gospodara rata Liu Beija, kasnijeg osnivača države. Godine 211. je imenovan generalom te je sudjelovao u Liu Beijevoj invauiji provincije Yi Province (益州, suvremeni Sichuan i Chongqing). Zbog talenta i zasluga je brzo napredovao te je imenovan Administratorom Hanzhonga (漢中), a godine 219. je postao regionalnim komandantom.

Prema *[[Sanguo Zhi|Zapisima Tri kraljevstva]]*, Wei je bio izuzetno arogantan čovjek, koji je iomao malo prijatelja. Mnogi su ga smatrali nespojivim sa strategijama i metodama Zhuge Lianga, tadašnjeg kancelara Shu Hana. Zbog svog karaktera se Wei se sve više sukobljavao sa državnim službenikom Yang Yijem, a njihovo međusobno neprijateljstvo je eskaliralo u oružani sukob nakon Zhuge Liangove smrti. U njemu je Wei Yan poražen, a potom uhapšen i pogubljen.

## Reference

## Literatura

* . Internet Edition 2004.
*  Internet edition.
* . Internet Edition.
* .
176.

__NOTOC__
Godina **176.** (**[[rimske brojke|CLXXVI]]**) bila je prijestupna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Prokula i Apera** (ili, rjeđe, **godina 929. ''[[Ab urbe condita]]***). Oznaka 176. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Markomanski ratovi]]: [[Rimsko Carstvo|Rimski]] car [[Marko Aurelije]] se nakon pohoda sjeverno od [[Alpe|Alpa]] zajedno sa svojim sinom [[Komod]]om vraća u [[Drevni Rim|Rim]] gdje obojica primaju [[rimski trijumf|trijumf]] zbog pobjeda nad [[germanska plemena|germanskim plemenima]].
* [[27.11.]]— Marko Aurelije Komodu daje titulu *Imperator'' pretvorivši ga tako u vrhovnog komandanta rimskih legija. 
* Dovršena Konjanička statua Marka Aurelija, koja se danas čuva u Kapitolskim muzejima u Rimu (približni datum).

## Rođenja
* Princ od Hongnonga (prema nekim navodima rođen 173) (u. 190)
* Yuan Xi, drugi sin Yuan Shaoa (u. 207)
* Fa Zheng, savjetnik Liu Beija (u. 220)

## Smrti
*
Fa Zheng

**Fa Zheng** (176–220), stilsko iem **Xiaozhi** (孝直), je bio kineski političar i velikodostojnik u doba Tri kraljevstva. Karijeru je započeo u službi gospodara rata Liu Zhanga. Uvjeren kako je Liu Bei daleko sposobniji vladar, krišom mu je omogućio da zauzme provinciji Yi. Nakon toga se istakao u Liu Beijevoj službi, te se smatra zaslužnim za zauzimanje Hanzhonga od Cao Caoa.

## Vanjske veze
* Fa Zheng's biography in ''Records of Three Kingdoms''
Osasco

}Pogled na Osasco iz vazduha
|----- bgcolor="#FFFFFF"
| Moto|| *Urbs labor* (latinski) 
|- 
! align="centmoner"  bgcolor="#BBDDFF"| Grb grada Osasco
! align="centmoner"  bgcolor="#BBDDFF"| Zastava grada Osasco
|----- bgcolor="#FFFFFF"
! align="centmoner"  | 
! align="centmoner"  | 

|-----
! colspan="2" align="centmoner" bgcolor="#BBDDFF" | Opšte informacije
|----- bgcolor="#FFFFFF"
| Površina || 65 km² 
|----- bgcolor="#FFFFFF"
| Stanovništvo  grad  okolina ||  718,.646 (2009) stanovnika  19.403.480 stanovnika
|----- bgcolor="#FFFFFF"
| Nadmorska visina || 792 m
|----- bgcolor="#FFFFFF"
| Vremenska zona  zimi  leti ||  UTC -3UTC -2
|----- bgcolor="#FFFFFF"
| Internet stranica || www.osasco.sp.gov.br
|-----
! colspan="2" align="center" bgcolor="#BBDDFF" | Politika
|----- bgcolor="#FFFFFF"
| Gradonačelnik || *[[Emídio Pereira de Sousa]]* 
|-----
|- 
!  colspan=2 align=center style="border-top:1px solid" | **Položaj u [[Sao Paulo (država)|državi]] i [[Brazil]]u** 

|}

**Osasco** i je grad od Brazilu.
## Zbratimljeni gradovi
Produžena moždina

**Produžena moždina** (, *čvor života*) je deo centralnog nervnog sistema. Ona sa Barolijevim mostom i srednjim mozgom čini **moždano stablo**. Produžena moždina se nastavlja na kičmenu moždinu i spaja je sa varolijevim mostom. Po građi produžena moždina je veoma slična kičmenoj moždini, ali zbog ukrštanja vlakana piramidalnih snopova siva masa nema leptirast oblik koji je karakterističan za kičmenu moždinu.

Produžena moždina se često naziva i čvor života jer sadrži automatske centre koji regulišu centre za disanje, promer krvnih sudova (a samim tim i krvni pritisak) i rad srca. Ovi centri su smešteni u evoluciono najstarijem delu moždanog stabla, mrežastoj strukturi koja se sastoji od složenih "mreža" nervnih ćelija. Svi automatski centri primaju informacije sa periferije tela i u zavisnosti od toga menjaju brzinu disanja, broj otkucaja srca u minuti i krvni pritisak. Sem ovih centara u produženoj moždini nalaze se i centri za gutanje, lučenje pljuvačke, povraćanje, kijanje i kašljanje.

## Literatura
* Biologija za treći razred gimnazije opšteg smera;Gordana Cvijić, Jelena Đorđević, Nadežda Nedeljković
Yuan Xi

**Yuán Xī** (176–207), kurtoazno ime Xianyi (显奕) ili Xianyong (显雍), bio je kineski vojskovođa iz doba Tri kraljevstva, poznat kao drugi sin sjevernjačkog gospodara rata Yuán Shàoa. Nakon očevog poraza u bitci kod Guandua je zajedno sa mlađim bratom Yuan Shangom nastavio pružati otpor gospodaru rata Cao Caou. Braća su se sklonila u Liaodong kod administratora Gongsun Kanga, ali ih je on mučki ubio nastojeći tako steći Cao Caovu naklonost. Yuan Xijeva supruga Zhen Luo je poslije predana kao ratni plijen Cao Caovom sinu Cao Piju, kome je postala žena.

## Povezano
* Ličnosti Tri kraljevstva
* *[[Zapisi Tri kraljevstva]]*